ร้านกาแฟขึ้นชื่อ อย่างร้าน “Starbucks” (สตาร์บัคส์) คงไม่มีใครไม่รู้จักแน่ๆ ค่ะ เพราะ Starbucks นี้เป็นที่นิยมทั้งชาวไทย และต่างชาติค่ะ ด้วยบรรยากาศของตัวร้านที่ดูนั่งสบายๆ ชิลๆ ไม่ว่าจะคุยงาน อ่านหนังสือ ทำงาน ก็เหมาะมากๆ ทีเดียว เพราะร้านนี้เกือบทุกสาขามี Wifi ไว้บริการด้วยค่ะ กับสาขานี้ที่ บ้านสีลม อยู่บริเวณ ตรงข้ามกับเซ็นทรัลสีลมเลย ติดริมถนนเลยค่ะ ซึ่งร้านนี้เค้าก็จะเน้นเป็นเครื่องดื่มอย่างกาแฟ ชา ชาเขียว มีทั้งร้อน เย็น ปั่น หรือขนมทานเล่นๆ คู่กันก็มีนะเออ สำหรับเราวันนี้ขอเบาๆ ไม่หนัก เลยจัดมากับเมนู “ชาเขียวปั่น” ราคาประมาณแก้วละ 160.- ซึ่งถือว่าค่อนข้างสูงถ้าเทียบกับร้านทั่วๆ ไป แต่ก็ถือว่าร้านเค้าขายแบรนด์ค่ะ ถึงจะแพงแต่ลูกค้าก็เยอะตลอดๆ ค่ะ ส่วนเรื่องรสชาติ กลิ่นชาเขียวเค้าหอมละมุนดีค่ะ แต่ถ้าถามถึงรสชาติสำหรับเรา เราว่ามันหวานไปค่ะ คือทานไม่หมดแก้วนะ พูดเลย!!วันหลังคงต้องบอกทางพนักงานว่าขอหวานน้อยคงจะดีกว่านี้ค่ะ